Qozog'istonda tovuqlar noma'lum kasallikdan nobud bo'la boshladi

Qozog'istonning Qo'stanay viloyatida tovuqlar ommaviy ravishda noma'lum kasallikdan nobud bo'ldi. Bu haqda “Tengrinews” xabar berdi.
Ma'lum qilinishicha, noma'lum kasallikning birinchi avj olishi bir necha oy oldin Rossiya bilan chegaradosh Lenino qishlog'ida sodir bo'lgan. Qishloqda yashovchi Elena Edikovaning aytishicha, mahalliy veterinar bir nechta o'lgan parrandani tekshirish uchun olib ketgan. Natija bir yoki ikki hafta ichida ma'lum bo'ladi.
“Men har doim tovuqlarga ehtiyotkorlik bilan qarayman. Shu hafta uydan chiqib, tovuqlarim nobud bo'lganini ko'rdim. Ikki yoki uch emas, naqd yigirmata. Qo'shnimning hamma tovuqlari esa bir kechada nobud bo'ldi. Ayni damda qishlog'imiz deyarli butunlay tovuqsiz qolidi”, — deydi Elena Edikova.
Vaziyatga tuman veterinariya stantsiyasi direktori Nurlan Kistaubaev izoh bergan. “Bu rost, parrandalar yil boshida kasal bo'la boshladi va bu holat faqat tovuqlarda kuzatilmoqda. Aprel oyida yuzta tovuq nobud bo'ldi. Ularni tekshirishtishga hech kim bermagan, chunki odamlar ularning o'ligini darhol yo'q qilgan”, — deydi Nurlan Kistaubaev.
Qayd etilishicha, xuddi shunday holat 2022 yilning aprel oyida Qorabaliq viloyatida ham kuzatilgan. O'shanda veterinariya shifokorlari tovuqlar zaharlanngan bo'lishi mumkinligini taxmin qilgan. Viloyat veterinariya boshqarmasi ma'lumotlariga ko'ra, klinik belgilar Nyukasl kasalligiga ishora qilmoqda.
Avvalroq Qozog'istonning Qarag'anda viloyati Oqshoqi qishlog'ida 80 boshdan ortiq sigir va buzoqlar noma'lum kasallikdan nobud bo'lgani xabar berilgandi. Shuningdek, AQShda qushlarni nobud qiladigan noma'lum kasallik tarqalgan.